
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

               14.12.2007 
amenajarea teritoriului Si echilibru 

             Nr.26/1861
ecologic 




Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului, trimisă Comisiei noastre spre dezbatere şi avizare în fond, cu adresa nr.Pl.x.567 din 10 septembrie 2007.

Prin obiectul de reglementare şi conţinutul său, propunerea legislativă se

 încadrează în categoria legilor organice.

VICEPREŞEDINTE,

SECRETAR,

TRAIAN CONSTANTIN IGAŞ


SEREŞ DENEŞ

  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

           




                 14.12.2007

amenajarea teritoriului Si echilibru 

         





                 Nr.26/1927
ecologic 

RAPORT  

asupra propunerii legislative pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului


1. În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea alin.(3) al art.52 din Ordonanţa de urgenţă a Guvernului nr.195/2005 privind protecţia mediului, trimisă cu adresa Pl-x 567 din 10 septembrie 2007.



La întocmirea Raportului s-au avut în vedere :

                     - avizul favorabil al Consiliului Legislativ nr.390/22.03.2007

                     - avizul  Comisiei juridice, de disciplină şi imunităţi nr.31/900 / 11.09.2007

 - avizul  Comisiei pentru industrii şi servicii nr.23/266/11.10.2007

 - avizul  Comisiei pentru agricultură, silvicultură, industrie alimentară şi servicii specifice

 nr.24/467/09.10.2007

 - punctul de vedere al Guvernului nr.845/13.04.2007.

Propunerea legislativă a fost dezbătută şi avizată în fond în şedinţa din 11 noiembrie 2007.



Prezenta propunere legislativă are ca obiect de reglementare modificarea art.52 alin.(3) lit.e) din Ordonanţa de urgenţă a Guvernului nr.195/2005 privind protecţia mediului, aprobată cu modificări şi completări prin Legea nr.265/2006. Această intervenţie normativă este determinată de necesitatea eliminării unor conflicte apărute în procesul de aplicare a acestui articol, între administraţiile ariilor naturale protejate, autorităţile de mediu şi deţinătorii activităţilor de exploatare a resurselor minerale neregenerabile aflate pe teritoriile actualelor arii naturale protejate,care nu mai pot desfăşura astfel de activităţi.



Având în vedere cele prezentate, precum şi importanţa acestei propuneri legislative, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor, aprobarea acesteia cu modificări.

2. Propunerea legislativă face parte din categoria legilor  organice,  potrivit prevederilor art.73 alin.(3), litera h)

din Constituţia Romaniei, republicată. 



3. La lucrările Comisiei au fost prezenţi un număr de 24 deputaţi, din totalul de 27 membri ai Comisiei.



La dezbaterea propunerii legislative a participat ca invitat, în conformitate cu prevederile art.51 şi 52 din Regulamentul Camerei Deputaţilor, Lucia Ana Varga – secretar de stat în Ministerul Mediului şi Dezvoltării Durabile. 


Raportul Comisiei a fost adoptat cu unanimitate de voturi.



Propunerea legislativă a fost respinsă de Senat în şedinţa din 4 septembrie 2007.



4. Propunerea legislativă, potrivit art.75 alineatele (1) şi (3) din Constituţia României, republicată, şi art.92 alin.(9) pct.2  din Regulamentul Camerei Deputaţilor, republicat, este de competenţa decizională a Camerei Deputaţilor 


În urma dezbaterii, Comisia propune admiterea cu modificări a propunerii legislative. 

       


                              VICEPREŞEDINTE,

                           SECRETAR,



     


TRAIAN CONSTANTIN IGAŞ


     SEREŞ DENEŞ

Expert parlamentar : IULIA TOADER

I. AMENDAMENTE ADMISE

În urma dezbaterii în comisie, propunerea legislativă se aprobă cu următoarele amendamente:

Nr. crt.
Text Ordonanţă
Text propunere legislativă
Text propus de Comisie

(autorul amendamentului)
Motivarea amendamentelor propuse

  0
1
2
3
4

1. 

                            lege

 pentru  modificarea alin.(3) al art. 52 din Ordonanţa de urgenţă a Guvernului nr.195/2005 privind protecţia mediului
LEGE 

pentru modificarea art.52 alin.(3) lit.e) din Ordonanţa de urgenţă a Guvernului nr.195/2005 privind protecţia mediului



2. 

                 Articol unic. - La alineatul (3) al articolului 52 din Ordonanţa de urgenţă a Guvernului nr.195/2005 privind protecţia mediului, publicată în Monitorul Oficial al României, Partea I, nr.1196 din 30 decembrie 2005, aprobată cu modificări şi completări prin Legea nr.265/2006, litera e) se modifică şi va avea următorul cuprins:


               Articol unic. - La articolului 52 alineatul (3) din Ordonanţa de urgenţă a Guvernului nr.195/2005 privind protecţia mediului, publicată în Monitorul Oficial al României, Partea I, nr.1196 din 30 decembrie 2005, aprobată cu modificări şi completări prin Legea nr.265/2006,cu modificările şi completările ulterioare, litera e) se modifică şi va avea următorul cuprins:


Tehnică legislativă.

3. 
Art.52, alin(3) lit.e) din OUG nr.195/2005

             e) exploatarea oricăror resurse minerale neregenerabile din parcurile naţionale, rezervaţiile naturale,rezervaţiile ştiinţifice, monumentele naturii şi din zonele de conservare specială ale 

parcurilor naturale.În parcurile naturale în afara zonelor de conservare specială , exploatarea oricăror resurse minerale neregenerabile este permisă numai dacă acest  lucru este prevăzut  în mod explicit în planurile de management şi regulamentele acestora.
                “e) exploatarea oricărei resurse minerale neregenerabile din parcurile naţionale, rezervaţiile naturale, rezervaţiile ştiinţifice, monumentele naturii şi din zonele de conservare specială ale parcurilor naturale. Pentru 

activităţile de exploatare a resurselor minerale neregenerabile aflate în derulare la data intrării în vigoare a ordonanţei de urgenţă se acordă o perioadă de conformare de 5 ani pentru încetarea integrală a activităţii, pe baza unui program de conformare stabilit de comun acord cu administraţia parcului. În parcurile naturale în afara zonelor de conservare specială, exploatarea oricăror resurse minerale neregenerabile este permisă numai dacă acest lucru este prevăzut  în mod explicit în planurile de management şi regulamentele acestora.”
                e) exploatarea oricăror resurse minerale neregenerabile din parcurile naţionale, rezervaţiile naturale, rezervaţiile ştiinţifice, monumentele naturii şi din zonele de conservare specială ale parcurilor naturale. Pentru 

activităţile de exploatare a resurselor minerale neregenerabile aflate în derulare se acordă o perioadă de conformare până la elaborarea noilor planuri de management ale acestor parcuri, în concordanţă cu prevederile Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, pentru încetarea integrală a activităţii, pe baza unui program de conformare pus de acord cu administraţia parcului pentru o perioadă nu mai lungă de 3 ani, sau de continuare a activităţii după această dată, în condiţiile stabilite prin noul plan de management. În parcurile naturale în afara zonelor de conservare specială, exploatarea oricăror resurse minerale neregenerabile este permisă numai dacă acest lucru este prevăzut  în mod explicit în planurile de management şi regulamentele acestora.
(Autor: Mircea Duşa - Grupul parlamentar al PSD)


Art. 52, alin.(3) lit.e) din OUG nr.195/2005, prin efectele imediate produse ca urmare a lipsei unei perioade de conformare a condus la apariţia unui 

număr mare de conflicte între deţinătorii de activităţi de exploatare a resurselor neregenrabile din zona ariilor naturale protejate şi administraţiile parcurilor naturale sau autorităţile de mediu care aveau sarcina de a pune în aplicare prevederile art. 52, alin.(3) lit.e), conflicte motivate prin sumele mari investite, absenţa timpului necesar pregătirii opririi activităţilor şi soluţionării aspectelor sociale create ca urmare a disponibilizării salariaţilor. S-a ajuns pînă la ameninţarea sau chiar declanşarea unor procese în instanţă pentru solicitarea de despăgubiri financaire din partea statului, drept compensaţie pentru daunele provocate prin stoparea activităţii fără o prevenire prealabilă. Pentru evitarea unor astfel de situaţii grave a fost făcută propunerea   legislativă, prin introducerea unei perioade de conformare care să permită luarea din timp a măsurilor necesare pentru stoparea activităţilor menţionate. Ulterior, odată 

cu apariţia OUG 57/2007, faţă de cele menţionate anterior, s-a adăugat o nouă necorelare între textul art. 52, alin. (3) lit.e) din OUG nr.195/2005 şi prevederile din art. 22, alin. (10), respectiv (11) din OUG 57/2007. Conform alin. (10), în parcurile naţionale şi naturale se pot constitui zone de dezvoltare durabilă a activităţilor umane iar conform alin. (11), pct.d). în aceste zone se pot desfăşura activităţi de exploatare a resurselor minerale neregenerabile, dacă această posibilitate este prevăzută în planul de management al parcului şi dacă reprezintă o activitate tradiţională. Această prevedere intră în contradicţie cu cea din art. 52, alin.(3) lit.e) din OUG nr.195/2005, care interzice derularea unor astfel de activităţi. În plus, apare o perioadă de incertitudine până la elaborarea noilor planuri de management ale parcurilor, elaborare care necesită timp şi se află în derulare. 

Pentru a pune de acord cele două reglementări, şi a elimina perioada de incertitudine, a fost necesar acest amendament Totodată s-a considerat că perioada cea mai potrivită de conformare este de 3 ani şi nu de 5 ani. Aceată perioadă este suficient de lungă pentru ca deţinătorii de activităţi de exploatare a resurselor naturale să poată întreprinde toate măsurile economice şi sociale necesare pentru sistarea activităţii şi în acelaşi timp suficient de scurtă din punct de vedere al derogării provizorii de la prevederile OUG nr. 195 2005, avînd ca scop ocrotirea naturii. 

